Disposiziuns executivas tar la lescha d'ustaria    945.110   Disposiziuns executivas tar la lescha d'ustaria  dals 22-12-1998 (versiun dals 01-01-2013)  sa  basond  sin  l'art. 24  da  la  lescha  d'ustaria  per  il  chantun  Grischun  dals  7  da  zercladur 19981)  relaschadas da la regenza ils 22 da december 1998  1. Activitads d'ustaria *  Art.  1 Indicaziuns e dumonda * 1 La permissiun tenor ils artitgels 3 ss. da la lescha d'ustaria sto cuntegnair almain las  suandantas indicaziuns: a) las persunalias e l'adressa da la persuna autorisada; b) la designaziun exacta dal manaschi u da l'occurrenza; c) la designaziun exacta dals manaschis accessorics; d) en cas da permissiuns limitadas, la durada da quellas. 2 La dumonda sto vegnir inoltrada en moda cumpletta a l'autoritad communala da  quella vischnanca, sin il territori da la quala il manaschi u l'occurrenza ha lieu. * 3 Dumondas da conceder ina permissiun da manaschi ston vegnir inoltradas a temp  avant  che  cumenzar  cun  l'activitad  d'ustaria.  Il  medem vala  per  surpigliadas  da   manaschis. *  Art.  2 Manaschis accessorics 1 Manaschis accessorics èn manaschis che sa chattan en il manaschi principal u en  sia proxima vischinanza e che vegnan menziunads sco tals en la permissiun.  Art.  2a * Cumprova 1 La  cumprova  ch'i  n'è  betg  vegnì  cuntrafatg  repetidamain  u  grevamain  a  la  legislaziun  federala  u  chantunala  da  victualias  ils  ultims  5  onns  po  vegnir  dumandada tar il departament d'economia publica e fatgs socials.  1) DG 945.100  * tabellas da las modificaziuns a la fin dal relasch   1   http://www.gr-lex.gr.ch/data/945.100/rm   945.110    Art.  3 Obligaziun d'annunzia * 1 Tgi che dat alloschi cunter pajament a persunas da l'exteriur è obligà da garantir  che las persunas da l'exteriur empleneschian il formular d'annunzia. * 2 Dar  alloschi  signifitgescha  er  metter  a  disposiziun in  bain immobigliar  per  ina  dimora  transitorica  u  da  pli  lunga  durada  en  tendas,  en  rulottas  u  en  indrizs  sumegliants. 3 Las vischnancas pon extender l'obligaziun d'annunzia maximalmain fin ils 31 da  december  2014  sin  Svizras  e  Svizzers  sco  er  reglar  l'annunzia  tar  in  post   communal. *  Art.  4 Excepziuns da l'obligaziun d'annunzia * 1 Nagina obligaziun d'annunzia n'han ospitals, chasas da persunas attempadas e da  tgira, indrizs staziunars per uffants da la vegliadetgna prescolara e scolara, indrizs  staziunars  per  persunas  cun  impediments,  indrizs  staziunars  d'agid  en  cas  da  toxicomania sco er ulteriurs indrizs sumegliants.  Art.  5 Formular d'annunzia 1 L'annunzia vegn fatga sin in formular d'annunzia uffizial che vegn consegnà da la  persuna che dat alloschi, e quai per intermediaziun da la vischnanca. 2 Formulars  d'annunzia  spezials  da  vischnancas  e  da  persunas  privatas  ston  correspunder areguard il cuntegn al formular uffizial. *  Art.  6 * …  Art.  7 Conjugals, uffants 1 Conjugals e pèrs che vivan en in partenadi registrà ston emplenir mo in formular  d'annunzia. * 2 Uffants che vegnan accumpagnads d'ina persuna cun la pussanza dals geniturs pon  vegnir registrads sin il formular d'annunzia da quella.  Art.  8 Gruppas 1 Tar gruppas da passa 5 persunas po vegnir duvrada ina glista collectiva empè dal   formular d'annunzia. 2 La manadra u il manader da la gruppa sto emplenir in formular d'annunzia uffizial,   sin il qual i sto vegnir inditgà il dumber da las commembras e dals commembers da  la gruppa.  Art.  9 * Obligaziuns da la persuna che dat alloschi 1 La persuna che dat alloschi procura ch'il formular d'annunzia vegnia emplenì en  urden e suttascrit da la persuna alloschada.  2       945.110   2 Las indicaziuns ston vegnir verifitgadas cun agid d'in document d'identitad valaivel  (passaport, carta d'identitad u auter document che remplazza il passaport); il gener   ed il numer dal document d'identitad vegnan inscrits sin il formular d'annunzia.  Art.  10 * Tegnair en salv il formular d'annunzia 1 La persuna che dat alloschi sto tegnair en salv ils formulars d'annunzia durant 1  onn ed als metter a disposiziun da tut temp als organs da polizia.  Art.  11 * …  2. Commerzi en detagl cun bavrondas destilladas *  Art.  12 * Dumondas 1 Las  dumondas  da  conceder  ina  permissiun  per  il  commerzi  en  detagl  cun  bavrondas  destilladas  ston  vegnir  fatgas  a  temp  –  avant  che  cumenzar  cun  in  commerzi en detagl respectivamain avant l'avertura u la surpigliada d'in manaschi u   avant la realisaziun d'ina occurrenza – e quai cun il formular uffizial tar l'uffizi per la   segirezza da victualias e per la sanadad d'animals (uffizi).  Art.  13 Formulars 1 L'uffizi metta a disposiziun ils formulars uffizials a las vischnancas. * 2 Las vischnancas als transmettan il pli tard ensemen cun la permissiun ch'è vegnida  concedida sin fundament da l'artitgel 3 alinea 1 da la lescha d'ustaria1) a la persuna  autorisada.  Art.  14 Annunzias 1 Las  vischnancas  ston  trametter  a  l'uffizi  copias  da  las  permissiuns  ch'ellas  han  concedì sco er da las decisiuns davart chastis e mesiras. * 2 Ellas communitgeschan immediatamain a l'uffizi, sch'i na vegn betg pli cuntinuà  cun in manaschi. * 3 L'autoritad chantunala cumpetenta trametta a las vischnancas las decisiuns davart  chastis e mesiras cunter manaschis che sa chattan sin lur territori. *  Art.  15 Fixaziun da la vendita 1 Tgi  che  venda  bavrondas  destilladas  sto  inditgar  exactamain  lur  cumpra  sin  il  formular che vegn mess a disposiziun da l'uffizi, e quai entaifer il termin da 30 dis   ch'è prescrit sin il formular. *  1) DG 945.100   3   http://www.gr-lex.gr.ch/data/945.100/rm   945.110    2 L'uffizi determinescha 5 regiuns, en las qualas las indicaziuns davart la cumpra da  las bavrondas destilladas ston vegnir fatgas mintgamai en in turnus da 5 onns. * 3 Sin fundament da las indicaziuns da la persuna petenta ed eventualmain d'atgnas  retschertgas fixescha l'uffizi  la quantitad da la vendita cun attribuir ina classa da   vendita tenor l'artitgel 17 da la lescha1). Decisiva è per regla la media annuala da la  quantitad cumprada durant ils ultims 5 onns. * 4 Sin proposta da la persuna suttamessa a la taglia po vegnir midada l'attribuziun ad  ina classa da vendita. * 5 Sch'i dat dubis considerabels areguard la decleranza persunala, po er l'uffizi far ina  correctura da l'attribuziun vertenta ad ina classa da vendita suenter ch'el ha fatg la  controlla. * 6 Per producentas e per producents da vinars sco er per manaschis che possedan er  ina  permissiun  da  commerzi  a  l'engrossa  è  decisiva  la  svieuta  dal  commerzi  en  detagl che vegn cuntanschida en il chantun. *  Art.  16 * Taxaziun d'uffizi 1 Tar novas permissiuns, tar engrondiments u tar interrupziuns da manaschis ubain  sch'i mancan documents fidads davart la quantitad cumprada, vegn l'attribuziun ad  ina classa da vendita fatga sin fundament da la svieuta presumtiva.  Art.  17 Tegnair en salv ils mussaments; cuntegn 1 Ils mussaments davart la quantitad cumprada da bavrondas destilladas ston vegnir   tegnids en salv en in tschert urden durant 5 onns entaifer il manaschi. 2 Els ston cuntegnair: la data da la furniziun, la designaziun da la spezia, la quantitad   cumprada, l'adressa da la firma da furniziun. 3 Per producentas e per producents da vinars sco er per manaschis che possedan er  ina permissiun da commerzi a l'engrossa, vala questa obligaziun per il commerzi en  detagl en il chantun.  Art.  18 Controlla 1 L'uffizi è autorisà da far las controllas necessarias. * 2 En spezial po el prender invista da documents e controllar provisiuns, sche quellas   èn impurtantas per fixar la vendita tenor l'artitgel 17 da la lescha d'ustaria2).  1) DG 945.100 2) DG 945.100  4    http://www.gr-lex.gr.ch/data/945.100/rm http://www.gr-lex.gr.ch/data/945.100/rm    945.110   3. Procedura da multas disciplinaras *  Art.  18a * Cumpetenza 1 La commembra u il commember da la suprastanza communala respectivamain las  terzas persunas ch'èn incaricadas da la vischnanca cun incumbensas da polizia èn  autorisads da chastiar surpassaments da las disposiziuns davart la protecziun cunter  l'abus d'alcohol tenor l'artitgel 23a da la lescha chantunala d'ustaria1) cun ina multa  disciplinara da 100 francs. 2 La multa disciplinara dastga mo vegnir incassada al lieu, sche la cuntravenziun è   vegnida observada da l'organ da polizia sez, sche la persuna fallibla va d'accord cun  quai e sche las ulteriuras premissas da la legislaziun introductiva tar il cudesch da  procedura penala svizzer2). èn ademplidas.  Art.  18b * Procedura 1 Sch'ina persuna fallibla paja immediatamain la multa, survegn ella ina quittanza.   Questa quittanza è anonima e conferma che l'import da la multa disciplinara ch'è   vegnì pajà è vegnì retschavì. 2 Sch'ina  persuna  fallibla  na  paja  betg  immediatamain  la  multa,  survegn  ella  in  formular da multa. Persunas senza domicil en Svizra ston deponer l'import u prestar  in'autra garanzia adequata. 3 Il formular da multa sto cuntegnair las suandantas indicaziuns: a) num, prenum, data da naschientscha e domicil da la persuna fallibla; b) uras e lieu da la cuntravenziun cunter l'artitgel 23 da la lescha d'ustaria per il   chantun Grischun3); c) l'import da la multa; d) l'indicaziun ch'i vegnia exequida la procedura penala administrativa ordinaria,   sche la multa na vegn betg pajada entaifer 30 dis; e) la data da la consegna dal formular da multa; f) la suttascripziun da l'organ da polizia. 4 Sche la multa vegn pajada entaifer il termin, vegn il formular destruì. Cas cuntrari   vegn fatga ina denunzia tar l'autoritad communala cumpetenta ed i vegn exequida la  procedura penala administrativa ordinaria cun adossar ils custs a la persuna fallibla.  4. Disposiziuns finalas  Art.  19 * …  1) DG 945.100 2) DG 350.100 3) DG 945.100   5   http://www.gr-lex.gr.ch/data/945.100/rm http://www.gr-lex.gr.ch/data/350.100/rm http://www.gr-lex.gr.ch/data/945.100/rm   945.110    Art.  20 * Disposiziuns transitoricas 1 Per  fixar  la  vendita  cun  attribuir  ina  classa  da  vendita  tenor  l'artitgel 17  da  la  lescha1) èn decisivas las taxaziuns vertentas, fin ch'i vegn inoltrada ina taxaziun tenor  il dretg nov.  Art.  21 Entrada en vigur 1 Questas disposiziuns executivas entran en vigur il 1. da schaner 1999.  1) DG 945.100  6    http://www.gr-lex.gr.ch/data/945.100/rm    945.110   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-12-1998 01-01-1999 relasch emprima versiun - 20-03-2007 01-04-2007 Art. 7 al. 1 midada 2007, 1033 27-03-2007 01-06-2007 Art. 3 al. 1 midada - 27-03-2007 01-06-2007 Art. 5 al. 2 midada - 27-03-2007 01-06-2007 Art. 6 aboliziun - 27-03-2007 01-06-2007 Art. 9 revisiun totala - 27-03-2007 01-06-2007 Art. 10 revisiun totala - 18-12-2007 01-01-2008 Titel 1. midada - 18-12-2007 01-01-2008 Art. 1 midada dal titel - 18-12-2007 01-01-2008 Art. 1 al. 2 integraziun - 18-12-2007 01-01-2008 Art. 1 al. 3 integraziun - 18-12-2007 01-01-2008 Art. 2a integraziun - 18-12-2007 01-01-2008 Art. 3 midada dal titel - 18-12-2007 01-01-2008 Art. 4 midada dal titel - 18-12-2007 01-01-2008 Art. 11 aboliziun - 18-12-2007 01-01-2008 Titel 2. midada - 18-12-2007 01-01-2008 Art. 13 al. 1 midada - 18-12-2007 01-01-2008 Art. 14 al. 1 midada - 18-12-2007 01-01-2008 Art. 14 al. 3 integraziun - 18-12-2007 01-01-2008 Art. 15 al. 1 midada - 18-12-2007 01-01-2008 Art. 15 al. 2 midada - 18-12-2007 01-01-2008 Art. 15 al. 3 midada - 18-12-2007 01-01-2008 Art. 15 al. 4 midada - 18-12-2007 01-01-2008 Art. 15 al. 5 integraziun - 18-12-2007 01-01-2008 Art. 15 al. 6 integraziun - 18-12-2007 01-01-2008 Art. 16 revisiun totala - 18-12-2007 01-01-2008 Art. 19 aboliziun - 18-12-2007 01-01-2008 Art. 20 revisiun totala - 19-05-2009 01-01-2010 Art. 12 revisiun totala - 19-05-2009 01-01-2010 Art. 14 al. 2 midada - 19-05-2009 01-01-2010 Art. 18 al. 1 midada - 21-12-2010 01-01-2011 Titel 3. integraziun 2010, 4818 21-12-2010 01-01-2011 Art. 18a integraziun 2010, 4818 21-12-2010 01-01-2011 Art. 18b integraziun 2010, 4818 03-12-2012 01-01-2013 Art. 3 al. 3 midada -   7     945.110    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-12-1998 01-01-1999 emprima versiun - Titel 1. 18-12-2007 01-01-2008 midada - Art. 1 18-12-2007 01-01-2008 midada dal titel - Art. 1 al. 2 18-12-2007 01-01-2008 integraziun - Art. 1 al. 3 18-12-2007 01-01-2008 integraziun - Art. 2a 18-12-2007 01-01-2008 integraziun - Art. 3 18-12-2007 01-01-2008 midada dal titel - Art. 3 al. 1 27-03-2007 01-06-2007 midada - Art. 3 al. 3 03-12-2012 01-01-2013 midada - Art. 4 18-12-2007 01-01-2008 midada dal titel - Art. 5 al. 2 27-03-2007 01-06-2007 midada - Art. 6 27-03-2007 01-06-2007 aboliziun - Art. 7 al. 1 20-03-2007 01-04-2007 midada 2007, 1033 Art. 9 27-03-2007 01-06-2007 revisiun totala - Art. 10 27-03-2007 01-06-2007 revisiun totala - Art. 11 18-12-2007 01-01-2008 aboliziun - Titel 2. 18-12-2007 01-01-2008 midada - Art. 12 19-05-2009 01-01-2010 revisiun totala - Art. 13 al. 1 18-12-2007 01-01-2008 midada - Art. 14 al. 1 18-12-2007 01-01-2008 midada - Art. 14 al. 2 19-05-2009 01-01-2010 midada - Art. 14 al. 3 18-12-2007 01-01-2008 integraziun - Art. 15 al. 1 18-12-2007 01-01-2008 midada - Art. 15 al. 2 18-12-2007 01-01-2008 midada - Art. 15 al. 3 18-12-2007 01-01-2008 midada - Art. 15 al. 4 18-12-2007 01-01-2008 midada - Art. 15 al. 5 18-12-2007 01-01-2008 integraziun - Art. 15 al. 6 18-12-2007 01-01-2008 integraziun - Art. 16 18-12-2007 01-01-2008 revisiun totala - Art. 18 al. 1 19-05-2009 01-01-2010 midada - Titel 3. 21-12-2010 01-01-2011 integraziun 2010, 4818 Art. 18a 21-12-2010 01-01-2011 integraziun 2010, 4818 Art. 18b 21-12-2010 01-01-2011 integraziun 2010, 4818 Art. 19 18-12-2007 01-01-2008 aboliziun - Art. 20 18-12-2007 01-01-2008 revisiun totala -  8     	1. Activitads d'ustaria * 	Art. 1 Indicaziuns e dumonda * 	Art. 2 Manaschis accessorics 	Art. 2a * Cumprova 	Art. 3 Obligaziun d'annunzia * 	Art. 4 Excepziuns da l'obligaziun d'annunzia * 	Art. 5 Formular d'annunzia 	Art. 6 * … 	Art. 7 Conjugals, uffants 	Art. 8 Gruppas 	Art. 9 * Obligaziuns da la persuna che dat alloschi 	Art. 10 * Tegnair en salv il formular d'annunzia 	Art. 11 * …  	2. Commerzi en detagl cun bavrondas destilladas * 	Art. 12 * Dumondas 	Art. 13 Formulars 	Art. 14 Annunzias 	Art. 15 Fixaziun da la vendita 	Art. 16 * Taxaziun d'uffizi 	Art. 17 Tegnair en salv ils mussaments; cuntegn 	Art. 18 Controlla  	3. Procedura da multas disciplinaras * 	Art. 18a * Cumpetenza 	Art. 18b * Procedura  	4. Disposiziuns finalas 	Art. 19 * … 	Art. 20 * Disposiziuns transitoricas 	Art. 21 Entrada en vigur   		2018-06-06T01:00:22+0200 	"7001 Chur" 	"Gesetzessammlung Kanton Graubünden"